

ที่ มท ๐๘21.2/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. 10๓00

มกราคม 2568

เรื่อง การประชุมถอดบทเรียนองค์ความรู้เรื่องนวัตกรรม​การบริหารจัดการขยะพื้นที่ต้นแบบ

เรียน ผู้ว่าราชการจังหวัด ทุกจังหวัด

อ้างถึง หนังสือกรมส่งเสริมการปกครองท้องถิ่น ด่วนที่สุด ที่ มท 0820.4/ว 5447 ลงวันที่ 25 ธันวาคม 2567

สิ่งที่ส่งมาด้วย ช่องทางการประชุมฯ จำนวน 1 ชุด

ตามที่ กรมส่งเสริมการปกครองท้องถิ่นได้มีหนังสือแจ้งขอความร่วมมือจังหวัดคัดเลือกองค์กรปกครองส่วนท้องถิ่นที่มีนวัตกรรมการบริหารจัดการขยะที่โดดเด่น และขอความร่วมมือจัดทำวิดีโอถอดบทเรียนนวัตกรรมการบริหารจัดการขยะดังกล่าว เพื่อกรมส่งเสริมการปกครองท้องถิ่นจักนำมาจัดทำเป็น E-Book   
รวมนวัตกรรมการจัดการขยะที่โดดเด่นขององค์กรปกครองส่วนท้องถิ่น นั้น

กรมส่งเสริมการปกครองท้องถิ่นขอเรียนว่า ได้กำหนดจัดประชุมถอดบทเรียนองค์ความรู้  
เรื่องนวัตกรรม​การบริหารจัดการขยะพื้นที่ต้นแบบ​ ในวันจันทร์ที่ 17 กุมภาพันธ์ 2568 เวลา 13.30 น.   
เป็นต้นไป เพื่อเผยแพร่นวัตกรรมการบริหารจัดการขยะที่เป็นต้นแบบให้ขององค์กรปกครองส่วนท้องถิ่นอื่น ๆ ทราบ รวมทั้ง เพื่อให้องค์กรปกครองส่วนท้องถิ่นที่มีความสนใจในนวัตกรรมการบริหารจัดการขยะ สามารถศึกษา ถอดบทเรียน และใช้ประโยชน์ในการบริหารจัดการขยะในพื้นที่ให้มีประสิทธิภาพ เกิดผลสัมฤทธิ์ และรักษาสิ่งแวดล้อมในท้องถิ่นให้เกิดความยั่งยืน ในการนี้ จึงขอความร่วมมือจังหวัดเข้าร่วมประชุมผ่านระบบ Cisco Meeting และประชาสัมพันธ์ให้องค์กรปกครองส่วนท้องถิ่นรับชมผ่านทาง Facebook live “กองสาธารณสุขและสิ่งแวดล้อมท้องถิ่น สถ. มท.” รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

สิ่งที่ส่งมาด้วย

กองสาธารณสุขและสิ่งแวดล้อมท้องถิ่น

กลุ่มงานสิ่งแวดล้อมและการเปลี่ยนแปลงสภาพภูมิอากาศ   
โทร. ๐ ๒๒๔๑ ๙๐๐๐ ต่อ 2112

ไปรษณีย์อิเล็กทรอนิกส์ [saraban@dla.go.th](mailto:saraban@dla.go.th)

ผู้ประสานงาน : นางสาวบุษน้ำเพชร เหล่าเจริญ โทร. 08 5892 1882